open-index/open-wikipedia-markdown huggingface dataset:
Kozloduy kjernekraftverk

**Kozloduy kjernekraftverk** er et kjernekraftverk som produserer elektrisk ved byen Kosloduy ved Donau i nordvestlige Bulgaria, 200 km nord for Sofia. Byggestart var i 1970, og den første reaktoren ble satt i kommersiell drift i 1974. Installert maksimal effekt i to moderniserte sovjetiske trykkvannsreaktorer (PWR) er 2&nbsp;000 MW, mens fire reaktorer på tilsammen 1&nbsp;760 MW er lagt ned. Årsproduksjonen i 2006 var på om lag 11,96 TWh elektrisk kraft. 

 
Anlegget har to reaktorer som er i operativ drift og fire som er nedlagt. Anlegget har et partnerkraftverk i Russland – Kola kjernekraftverk – som også er partnerkraftverk med finske Lovisa kjernekraftverk.

Anlegget kunne med seks reaktorer i drift ha dekket anslagsvis 40 % av Bulgarias kraftbehov. For å øke kraftproduksjonen etter stenging av reaktorer ved Kozloduy vedtok regjeringen i Bulgaria i 2005 å ta opp igjen byggingen av Belene kjernekraftverk.

## Referanser




## Eksterne lenker
*
Hhohho

**Hhohho** er et av fire distrikter i Eswatini.  Det ligger nord i landet og grenser til Lubombo i sørøst og Manzini i sørvest. Administrasjonsenteret Mbabane er også landets hovedstad.

## Referanser
Belene kjernekraftverk

**Belene kjernekraftverk** er et kjernekraftverk under bygging ved byen Belene og 11&nbsp;km fra Svisjtov ved Donau i nordlige Bulgaria, 250&nbsp;km nordøst for Sofija. Det ble igangsatt i 1984 men arbeidet stoppet opp i 1991. Da Bulgaria ble medlem av EU og det ble klart at fire reaktorer ved Kozloduy kjernekraftverk måtte stenges, ble arbeidet med Belene-reaktorene tatt opp igjen i 2005. To reaktorer her skal få maksimal effekt på om lag 2&nbsp;000 MW. Kommersiell start antas å skje omkring 2013.
Sofija

*'Sofija* kan henvise til:

* Sofia, hovedstaden i Bulgaria, som også kan transkriberes Sofija
* Sofija (navn), et kvinnenavn
Lubombo

**Lubombo** er et av fire distrikter i Eswatini. Det ligger øst i landet og grenser til de tre andre distriktene (Hhohho i nordvest, Manzini i vest og Shiselweni i sørvest). Lubombo grenser også til Mosambik i øst og Sør-Afrika i nord og sør. Mesteparten av distriktet inngår i Lebombofjellene.
Lovisa kjernekraftverk

**Lovisa kjernekraftverk** er et kjernekraftverk som produserer elektrisk kraft i kommunen Lovisa i sørøstlige Finland. Det ble bygget og godkjent for igangsetting i perioden fra 1970 til 1977. Per 2019 eies driftes verket av foretaket Fortum.

Installert maksimal effekt er  MW, og årsproduksjonen i 2006 var på om lag 7,7 TWh elektrisk kraft.

## Reaktorer
Anlegget har to reaktorer – Loviisa 1 og Loviisa 2 – som begge er i operativ drift. Fortum søkte i 2009 om å få bygge en tredje reaktor. Per 2019 var slik utbygging ikke iverksatt.

I 2020 startet Fortum en prosess for å få forlenget driftskonsesjonen for Loviisa 1 og Loviisa 2.

## Russisk partnerkraftverk
Anlegget har et partnerkraftverk i Russland – Kola kjernekraftverk.

## Referanser


## Eksterne lenker
*
Manzini (distrikt)

**Manzini** er et av fire distrikter i Eswatini. Det ligger sentralt vest i landet og grenser til de tre andre distriktene (Hhohho i nord, Lubombo i øst og Shiselweni i sør. Det grenser også til Sør-Afrika i vest.
Shiselweni

**Shiselweni** er et av fire distrikter i Eswatini. Det ligger sør i landet og grenser til Lubombo i nordøst og Manzini i nordvest. Det grenser også til Sør-Afrika i sør.
Biblis kjernekraftverk

**Biblis kjernekraftverk** var et kjernekraftverk som produserte elektrisk kraft i kommunen Biblis ved Rhinen, i det sørvestlige Hessen like over elvegrensen mot Rheinland-Pfalz i Tyskland. Dette var Tysklands nest største atomkraftverk målt etter produksjonskapasitet.

Byggestart var i 1969, og to trykkvannsreaktorer var i drift fra henholdsvis 1975 og 1977. Installert maksimal effekt var 2&nbsp;525 MW, og årsproduksjonen i 2006 var på om lag 15,3 TWh elektrisk kraft. Anlegget ble stengt i 2011.

## Referanser




## Eksterne lenker
*
Isar kjernekaftverk

**Isar kjernekraftverk** er et kjernekraftverk som produserer elektrisk kraft ved byen Landshut i Bayern, i det sørøstlige Tyskland. 

Den første reaktoren, Isar-1, ble påbegynt i 1972. Den er av typen kokvannsreaktor og ble satt i drift i 1979. Den ble permanent stengt ned i 2011. Den maksimale elektriske effekten var på 912 MW. Isar-2 av typen trykkvannsreaktor ble påbegynt i 1982 og stod ferdig i 1988. Den har en maksimal elektrisk effekt på 1488 MW.

Årsproduksjonen i 2007 var på om lag 19,0 TWh elektrisk kraft, mens den i 2018 var redusert til 11,5 TWh.

## Referanser




## Eksterne lenker
*
Nordsjøveien

**Nordsjøveien** eller **Nordsjøruten** er navn på de veistrekningene fra sørlandskysten til Jæren som samlet gir mest nærhet til havet, rimelig kjørbare veier og turistopplevelser av skiftende landskap og natur. 

Veiene går stort sett parallelt til Europaveien, men går innom steder som Lista, Jøssingfjord og jærstrendene. Ytterligere avstikkere er godt markert, men deler av en sløyfe går i noen tilfeller på veier som ikke er egnet for større kjøretøyer, som derfor bør kjøre samme veg i begge retninger (Lindesnes, f.eks.).

Fotturister har et tilsvarende tilbud med Nordsjøløypa.

## Referanser
Philippsburg kjernekraftverk

**Philippsburg kjernekraftverk** var et kjernekraftverk som produserte elektrisk kraft ved byen Karlsruhe i Baden-Württemberg, ved elva Rhinen i det sørvestlige Tyskland. Frem til den ene rektoren ble stengt i 2011 var dette er Tysklands fjerde største atomkraftverk målt etter produksjonskapasitet. Det sto da for nesten 3 % av Tysklands kraftproduksjon.

Byggestart var i 1970, og den første reaktoren ble tatt i bruk i 1980. Reaktor nummer 2 ble tatt i bruk i 1985. Installert maksimal effekt fra de to reaktorene var 2&nbsp;384 MW, og årsproduksjonen i 2007 var på om lag 17,9 TWh elektrisk kraft.

Reaktor nummer 1 av typen kokvannsreaktor ble faset ut i 2011. Den hadde en maksimal elektrisk effekt på 926 MW og termisk effekt på 2575 MW. Reaktor nummer 2 er av typen trykkvannsreaktor med en maksimal elektrisk effekt på 1468 MW og termisk effekt på 3950 MW. Den produserte om lag 10 TWh elektrisk strøm per år. Reaktor nummer 2 ble stengt i 2020. De to kjøletårnene ble sprengt 14. mai 2020.

## Referanser




## Eksterne lenker
*
Neckarwestheim kjernekraftverk

**Neckarwestheim kjernekraftverk** er et kjernekraftverk som produserer elektrisk kraft ved byen Neckarwestheim i Baden-Württemberg, ved elva Neckar i det sørvestlige Tyskland.

Anlegget ble påbegynt i 1972, og den første av to reaktorer ble satt i kommersiell produksjon 1. desember 1976. Denne ble stengt ned permanent i 2011. Reaktor nr. to ble tatt i bruk i 1989. Reaktor 1 hadde en maksimal effekt på 840 MWe, mens reaktor 2 har maksimal effekt 1400 MWe. Årsproduksjonen i 2006 var på om lag 17,1 TWh elektrisk kraft. Begge reaktorene er av typen trykkvannsreaktor.

## Referanser




## Eksterne lenker
*
Greifswald kjernekraftverk

**Greifswald kjernekraftverk** ved kystbyen Lubmin nord for byen Greifswald i Mecklenburg-Vorpommern i det nordøstlige Tyskland er et nedlagt kjernekraftverk og kraftvarmeverk, som produserte elektrisk kraft og sørget for lokal fjernvarme i området.   

Byggestart var i 1970, og den første av fem reaktorer ble satt i kommersiell produksjon 12. juli 1974. Allerede året etter hadde kraftverket sitt første alvorlige uhell. Alle reaktorene ble stengt ned i 1989/90, og reaktor 5 hadde barevært i drift i noen få uker. Etter Tysklands samling ble ikke noen av de fem sovjetisk-bygde anleggene ansett som kandidater for modernisering. I alt 235 brenselelementer ble solgt til det teknologisk identiske Paks kjernekraftverk i Ungarn.

Samlet maksimal effekt fra de fem trykkvannsreaktorene var 2&nbsp;200 MWe.

## Referanser
Jenteløftet

**Jenteløftet** er prosjekter i ulike idretter for å styrke satsingen på kvinneidretten.

I Hurtigløp på skøyter ble Jenteløftet lansert under Landsmesterskapet i Bjugn i 2010 av breddeutvalget i Norges Skøyteforbund, med målsetning om å jobbe for å rekruttere flere jenter, ta vare på de og ikke minst beholde jentene i skøytesporten.  

I fotball ble Jenteløftet lansert av Norges Fotballforbund i desember 2007, der målet «er å styrke satsingen på Toppfotball Kvinner» i en prosjektperiode fra 2008-2012. Tanken bak jenteløftet var å gjøre kvinnefotball, især Toppserien mer attraktivt. NFF og samarbeidspartnere har øremerket 270 millioner kroner på dette prosjektet.

## Mål og midler
Målene til Jenteløftet var både presise (å vinne medalje i EM i 2009, VM i 2011 og Women's Champion's League) og hårete (bygge opp sterke klubborganisasjoner, rekruttere, utvikle og beholde flere jentespillere). Det målet som har fått mest oppmerksomhet er imidlertid «100 000 tilskuere årlig innen 2012» og «Toppserien skal bli mer attraktiv og konkurransedyktig for spillere, trenere, ledere, sponsorer, media og publikum». 

Midlene har vært blant annet at klubbene får en million i året øremerket til administrative og sportslige utgifter, dekket reiseutgifter til kamp og treningsopphold på La Manga og nedsettelsen av en prosjektorganisasjon i NFF for å passe på utviklingen. Blant mediene som har vært vesentlige i å fronte kvinnefotball i begynnelsen av denne perioden var TV 2, men med skepsis.

## Kritikk
Jenteløftet fikk en relativt myk førstesesong, og det var forsiktig entusiasme fra spillere. Etter ett år la J19-trener Jarl Torske merke til en økning i heltidsansatte og, han var forsiktig optimist i mars 2009.

Imidlertid var han alene om optimismen, og det kom stadig flere kritiske røster. Særlig kom kritikken fra Trondheim, der Trondheims-Ørn i lengre tid har måttet leve en nomadetilværelse med 10 hjemmebaner på sine 23 sesonger og Kattem har måttet spille i Orkdal. Fotballspilleren Kristin Lie (Trondheims-Ørn) gikk langt i å si at hun ikke hadde merket stor forskjell i det hele tatt. Kattems styreleder Olaf Bjørnås mente langt på vei at Jenteløftet hadde vært en publikumsmessig fiasko og at det var dårlig kommunikasjon mellom klubbene og NFF. I tillegg til kritikk for manglende publikumsøkning og ikke merkbar forandring, fikk også NFFs prosjekt kritikk for manglende fleksibilitet i forhold til å flytte på kamper. 

I tillegg til ren kritikk fikk også NFF dårlig PR som resultat av at fem Røaspillere trakk seg fra landslaget i protest mot utviklingen der, og at NFF gjorde lite eller ingenting for å løse opp i situasjonen, og dessuten kuttet TV 2 ned på antall kamper de valgte å vise. Sesongoppsettet for 2009-sesongen fikk også kritikk fra mange hold, som mente det tette kampprogrammet, plasseringen av 16. mai-kampene og den unødvendig store sommerpausen virket mot Jenteløftets ambisjoner om å trekke flere publikummere. Ingen av disse sakene hadde å gjøre direkte med prosjektet Jenteløftet, men de ble assosiert med Jenteløftet likevel. 

## Referanser


## Eksterne lenker
* Norges Skøyteforbunds sider om Jenteløftet
Dayabukta kjernekraftverk

**Dayabukta kjernekraftverk** (kinesisk: 大亚湾核电站) er et kjernekraftverk som produserer elektrisk kraft ved Dayabukta i distriktet Longgang i den kinesiske provinsen Guangdong. Det ligger nord for Hongkong. Anlegget har to trykkvannsreaktorer, som til sammen har en maksimal effekt på rundt 1968 MW. Byggingsprosjektet begynte i 1986, og anlegget stod ferdig tidlig i 1994. Kina fikk hjelp av Frankrike i utbyggingen av anlegget.

I dag forsyner kjernekraftverket store deler av Hongkong med elektrisitet.

## Referanser




## Eksterne lenker
*
Hongyanhe kjernekraftverk

**Hongyanhe kjernekraftverk** er et kjernekraftverk som produserer elektrisk kraft i byen Donggang i byfylket Wafangdian i den kinesiske provinsen Liaoning. Det ligger omtrent 104 km nord for byen Dalian, og er blant de nyeste kjernekraftverkprosjektene i verden. Anlegget begynte drift i juni 2007 med to reaktorer, og fire andre er planlagt. Ingen av reaktorene har til nå nådd det kritiske punktet, og normal drift er beregnet til å starte i 2012. 

De seks reaktorene vil ved ferdiggjørelse ha en maksimal effekt på om lag 6 400 MW, og det vil styrke den fra før gamle og ineffektive industrien nordøst i landet. 

## Se også
*Liste over verdens største kjernekraftverk

## Eksterne lenker
* Beskrivelse av anlegget
* Work on Phase II of Hongyanhe plant begins - * World Nuclear News*, 29. juli 2010.
Boaco (departement)

**Boaco** er et av femten departementer i Nicaragua. Det ligger sentralt i landet. Administrasjonssentrum er byen Boaco. Departementet hadde 174 682 innbyggere i 2012.

## Referanser
Fangjiashan kjernekraftverk

**Fangjiashan kjernekraftverk** er et kjernekraftverk som bygges i kystfylket Haiyan i den kinesiske provinsen Zhejiang, ikke langt unna det allerede eksisterende anlegget i Qinshan. To reaktorer med en maksimal effekt på om lag 1 080 MW hver er under utbygging, og kostnadene for prosjektet er beregnet til 26 000 milliarder yuan.  Reaktorene vil ifølge planen starte normal drift i 2013–2014. Ved ferdiggjørelse vil reaktorene produsere elektrisk kraft til industrien og befolkningen i området.

## Referanser
Sigmund Jähn

**Sigmund Werner Paul Jähn** (1937–2019) var en tysk kosmonaut med bakgrunn som pilot. Han ble i regi av Sovjetunionens Interkosmos-program den første tysker som ble sendt ut i verdensrommet.

## Biografi
Jähn ble født i Morgenröthe-Rautenkranz i Vogtland. Fra 1943 til 1951 gikk han på skole i hjembyen og etter skolen fikk han utdannelse som trykker.

I 1955 gikk han inn i det østtyske flyvåpen, der han ble pilot og studerte militærvitenskap. Fra 1966 til 1970 studerte han ved det sovjetiske Gagarin-militærakeademiet i Monino og etterpå arbeidet han i det østtyske flyvåpenets administrasjon, med ansvar for pilotutdannelse og flysikkerhet.

Jähn ble tildelt tittelen Helt av Sovjetunionen 3. september 1978. I 1983 mottok han en doktorgrad i fysikk ved *Zentralinstitut für Physik der Erde* i Potsdag.

Fra 1990, etter tysk gjenforening, arbeidet han som frilanskonsulent for den tidligere vesttyske romorganisasjonen DLR, og fra 1993 også for den europeiske romorganisasjonen ESA, som en del av forberedelsene til Mir-ferdene. I 2002 pensjonerte han seg.

Jähn var gift og hadde to barn. Han bodde i Strausberg og brukte fritiden til lesing og jakt.

Asteroid 17737 ble døpt Sigundjähn i 2001.

Jähn var en legendarisk figur i DDR, noe man kan se på den rollen hans navn spiller i filmen *[[Good bye, Lenin!]]* fra 2003.

## Romfart

I 1976 ble Jähn utvalgt, sammen med sin reserve Eberhard Köllner, til å være med på Intercosmos-programmet. Han trente i Stjernebyen nær Moskva de to neste årene. Han drog 26. august 1978 med Sojuz 31 til romstasjonen Saljut 6 og tilbragte 7 dager, 20 timer og 49 minutter i rommet. Han drog tilbake med Sojuz 29 3. september 1978.

I løpet av, og etter ferden, omtalte både han og DDRs myndigheter ham som den første *tyske* kosmonaut, noe som var bemerkelsesverdig i og med at DDR vanligvis la vekt på at menneskene i landet var *DDR-borgere* i motsetning til *vesttyskere*.

## Ordener
* Helt av Sovjetunionen 3. september 1978
* Helt av DDR           21. september 1978

## Referanser


## Eksterne lenker
* 
* 
*  Spacefacts biography of Sigmund Jähn
Gundremmingen kjernekraftverk

**Gundremmingen kjernekraftverk** er et kjernekraftverk som produserer elektrisk kraft i kommunen (landekreis) Günzburg ved Donau, i det sørvestlige Bayern like over grensen mot Baden-Württemberg i Tyskland. Dette var frem til 2017 Tysklands største atomkraftverk målt etter produksjonskapasitet, og dekket da om lag 3,5% av Tysklands kraftbehov.

Byggestart var i 1962, og den første av tre reaktorer (Gundremmingen-A) ble satt i drift i 1967. Denne var av typen kokvannsreaktor og ble permanent stengt ned i 1977. Byggingen av to nye reaktorer, og så kokvannsreaktorer, ble påbegynt i 1976. Disse startet kommersiell produksjon i henholdsvis 1984 og 1985.

Mens Gundremmingen-A bare hadde en maksimal elektrisk effekt på 250 MW, har de to nyeste reaktorene en kapasitet på 1344 MW hver.
Årsproduksjonen i 2006 var på om lag 20,6 TWh elektrisk kraft, mens den er halvert etter at Gundremmingen-B ble permanent stengt i 2017.

## Referanser




## Eksterne lenker
*
Brokdorf kjernekraftverk

**Brokdorf kjernekraftverk** er et kjernekraftverk som produserer elektrisk kraft i tettstedet Steinburg i Schleswig-Holstein, ved elva Elben i det nordlige Tyskland. Det står for 2 % av Tysklands kraftproduksjon. Anlegget eies av energiselskapet PreussenElektra GmbH.

Det ble bygget og godkjent i perioden fra 1976 til 1986. Installert maksimal effekt er 1&nbsp;480 MW, og årsproduksjonen i 2006 var på om lag 11,2 TWh elektrisk kraft. Anlegget har én reaktor av typen trykkvannsreaktor. Etter dagens konsesjoner skal anleggets reaktor fases ut i 2021.

## Referanser




## Eksterne lenker
*
Grohnde kjernekraftverk

**Grohnde kjernekraftverk** er et kjernekraftverk som produserer elektrisk kraft i tettstedet Emmerthal i Niedersachsen ikke langt fra grensa til Nordrhein-Westfalen, ved elva Weser i det sentrale Tyskland. Det står for 2 % av Tysklands kraftproduksjon. Anlegget majoritetseies av energiselskapet PreussenElektra GmbH (tidligere E.ON Kernkraft).

Byggestart var i 1976, og anelgget ble satt i kommersiell drift 1. februar 1985. Installert maksimal effekt er 1&nbsp;430 MW, nettoeffekten er &nbsp;360 MW og termisk kapasitet er 3&nbsp;900 MW. Årsproduksjonen i 2006 var på om lag 11,0 TWh elektrisk kraft. Anlegget har én trykkvannsreaktor. Som en følge av Tysklands beslutning i 2011 om å akselerere utfasingen av kjernekraft, vil anlegget stenges ned 31. desember 2021.

## Referanser




## Eksterne lenker
*
Unterweser kjernekraftverk

**Unterweser kjernekraftverk** er et nedstengt kjernekraftverk som frem til 2011 produserte elektrisk kraft i tettstedet Stadland i kommunen (landekreis) Wesermarsch, ved utløpet av elva Weser ikke langt fra byen Nordenham i Niedersachsen – i det nordvestlige Tyskland. Dette var Tysklands åttende største atomkraftverk målt etter produksjonskapasitet. Det sto for noe mindre enn 2 % av Tysklands kraftproduksjon. Anlegget eies av energiselskapet PreussenElektra GmbH (tidligere E.ON Kernkraft).

Byggestrat var i 1972, og anlegget ble satt i kommersiell drift 6. september 1979. Installert maksimal effekt er 1&nbsp;410 MWe, og årsproduksjonen i 2006 var på om lag 8,9 TWh elektrisk kraft. Anlegget har én reaktor av typen trykkvannsreaktor. Anlegget ble stengt ned i 2011.

## Referanser




## Eksterne lenker
*
Krümmel kjernekraftverk

**Krümmel kjernekraftverk** er et nedlagt kjernekraftverk ved byen Geesthacht, ved elva Elben i Schleswig-Holstein, sørøst for Hamburg i det nordlige Tyskland. Dette var Tysklands niende største atomkraftverk målt etter produksjonskapasitet og stod for 2 % av Tysklands kraftproduksjon. Anlegget eies av energiselskapene E.ON og Vattenfall, med 50 % av aksjene hver.

Byggestart var i 1974 og anlegget ble satt i kommersiell drift 28. mars 1984. Installert maksimal effekt var 1&nbsp;402 MWe, og årsproduksjonen i 2006 var på om lag 10,2 TWh elektrisk kraft. Anlegget har én reaktor av typen kokvannsreaktor. Den 4. juli 2009 ble kraftverket utkoblet etter en driftsforstyrrelse, og i 2011 besluttet den tyske forbundsdagen i en lov som var grunnet i konsekvensene av Fukushima-ulykken at det ikke skulle tas i bruk igjen.

## Referanser




## Eksterne lenker
*
Bryan Greenberg

**Bryan Greenberg** (født 24. mai 1978 i Omaha i Nebraska) er en amerikansk skuespiller.

Greenberg er kjent i rollen som «Jake» i TV-serien *[[One Tree Hill]]* og som «Nick» i serien *[[October Road]]*. Han har også gjesteroller i *[[The Sopranos]]*, *[[Boston Public]]*, *[[Law & Order]]*, *[[Tredje Skiftet]]* samt som Nate i *[[Bride wars]]*. Han har også spilt i filmer som *[[The Perfect Score]]* og *[[Prime]]*, og han har dessuten en rolle i den romantiske komedien *[[Friends with Benefits]]* med Mila Kunis og Justin Timberlake. Greenberg er aktuell med HBO-serien *[[How to Make it in America]]* i rollen som «Ben Epstein».

## Referanser


## Eksterne lenker
* 
*
Carazo (departement)

**Carazo** er et av femten departementer i Nicaragua og er et av de minst. Det ligger sørøst i landet, langs stillehavskysten. Administrasjonssentrum er Jinotepe. Departementet hadde 186 898 innbyggere i 2012.

## Referanser
Chinandega (departement)

**Chinandega** er et av 15 departementer i Nicaragua. Det ligger øst i landet, langs stillehavskysten, og grenser til Honduras i nord. Administrasjonssentrum er byen Chinandega. Departementet hadde  innbyggere i 2012.

## Referanser




## Eksterne lenker
*
Emsland kjernekraftverk

**Emsland kjernekraftverk** er et kjernekraftverk som produserer elektrisk kraft i kommunen (landekreis) Emsland, ved elva Ems i Niedersachsen, i det nordvestlige Tyskland. Det står for 2 % av Tysklands kraftproduksjon. Anlegget eies av energiselskapene PreussenElektra GmbH (tidligere E.ON Kernkraft) og RWE, med henholdsvis 25 og 75 % av aksjene.

Det ble bygget og godkjent i perioden fra 1982 til 1988. Installert maksimal effekt er , og årsproduksjonen i 2006 var på om lag 11,1 TWh elektrisk kraft. Anlegget har én trykkvannsreaktor, og ett kjøletårn som er 152 meter høyt. Etter dagens konsesjoner skal anleggets reaktor fases ut i 2020.

## Referanser




## Eksterne lenker
*
Friedrich Dickel

**Friedrich Dickel** (født 9. desember 1913 i Vohwinkel, i dag Wuppertal, død 22. oktober 1993 i Berlin) var Innenriksminister i DDR fra november 1963 til november 1989.

## Ordener

* 1970:Medaille der Völkerfreundschaft og Fedrelandskrigens orden
* 1973 og 1978: Fedrelandets fortjenstorden
* 1973, 1983 og 1985: Karl Marx-ordenen
* 1975:Oktoberrevolusjonens orden
* 1975 og 1983: Helt av DDR
* 1979:Scharnhorst-ordenen
* 1980:Den røde fanes orden
* 1983 og 1985:Leninordenen
* 1988:Orden der Völkerfreundschaft (UdSSR)

## Referanser
Grafenrheinfeld kjernekraftverk

**Grafenrheinfeld  kjernekraftverk** var et kjernekraftverk som produserte elektrisk kraft sør for byen Schweinfurt, ved elva Main i det nordlige Bayern, plassert i det sørøstlige Tyskland. Dette var Tysklands ellevte største atomkraftverk målt etter produksjonskapasitet. Det stod for mindre enn 2 % av Tysklands kraftproduksjon. Anlegget var eid av energiselskapet E.ON.

Det ble bygget og godkjent i perioden fra 1975 til 1982. Installert maksimal effekt var 1&nbsp;345 MWe, og årsproduksjonen i 2006 var på om lag 9,43 TWh elektrisk kraft. Anlegget hadde én reaktor av typen trykkvannsreaktor. 

1. mars 2006 ble et mellomlager for forbrukte brennelementer tatt i bruk på kraftverksområdet. Driften av selve kraftverket ble nedlagt 27. juni 2015.

## Referanser
Chontales

**Chontales** er et av femten departementer i Nicaragua. Den ligger sentralt i landet langs nordbredden av Nicaraguasjøen. Administrasjonssentrum er Juigalpa. Departementet hadde 182 838 innbyggere i 2012.

## Referanser
Obrigheim kjernekraftverk

**Obrigheim kjernekraftverk** er et nedlagt kjernekraftverk ved byen Obrigheim, ved elva Neckar i det nordlige Baden-Württemberg sørvest i Tyskland. 

Byggestart var i 1965 og kommersiell produksjon startet 31. mars 1969. Installert maksimal effekt var 357 MWe, og anlegget hadde én reaktor av typen trykkvannsreaktor. Gjennomsnittlig årsproduksjonen av elektrisk kraft var på ca. 2,5 TWh. Kraftverket ble nedlagt ved konsesjonens utløp i 2005. 

## Referanser




## Eksterne lenker
*
Rå (andre betydninger)

**Rå** har flere betydninger:

* Rå, et gårds og slektsnavn
* Rå, en rund stang laget av tre som er festet horisontalt til en mast på et seilskip.
* Rå, en rådyrhunn.
* Rå, ikke behandlet mat (ukokt, ustekt, råmateriale m.v.).
* Rå, et strøk og en skolekrets i Borkenes i Kvæfjord.
Mona Lisa (Nat King Cole-sang)

«**Mona Lisa**» er en Oscar-vinnende amerikansk sang med melodi og tekst av Ray Evans samt Jay Livingston. Den ble skrevet til Paramount-filmen *[[Efter midnatt]]* fra 1950.

Soundtrackversjonen til Nat King Cole tilbrakte åtte uker som nummer én på Billboard-listen i USA i 1950. Coles versjon av «Mona Lisa» ble opptatt i Grammy Hall of Fame i 1992.

Billboard-salgslistene fra 1950 viste også et betydelig salg av versjonene til Dennis Day samt Harry James.

Karl-Ewert Christenson har skrevet en svensk versjon som også heter «Mona Lisa». Kjerstin Dellert med Bob Williams Orkester. Dir.: Bob Williams. Innspilt i Stockholm 24. august 1950. Utgitt på 78-platene HMV X&nbsp;7643 (i Sverige) og på HMV A.L.&nbsp;3114 (i Norge).

En ukreditert versjon av sangen ble brukt i bakgrunnen i én scene i Alfred Hitchcocks film *[[Vinduet mot bakgården]]* (*Rear Window*) (1954).

I 1986 ble «Mona Lisa» brukt som temasang i den britiske filmen med samme navn.

Sonnie Rose fremførte den i bryllupscenen i NBCs miniserie *[[Witness to the Mob]]* i 1998.

Forskjellige artister, deriblant Elvis Presley, Willie Nelson, Shakin' Stevens, Me First and the Gimme Gimmes samt Nat King Coles datter Natalie Cole har utgitt coverversjoner av denne sangen. Bruddah Iz utgav en coverversjon på albumet *Alone in IZ World*.

En rockabillyversjon av «Mona Lisa» med «Foolish One» på B-siden ble utgitt av Carl Mann for Philips International Records i mars 1959. Katalognummeret var 319. Den nådde en så høy plassering som nummer 25 på den amerikanske Billboard Hot 100-singlelisten.

Conway Twitty spilte inn sin versjon av «Mona Lisa» i februar 1959, men planla kun å utgi den som EP- og LP-spor for MGM Records. Sam Phillips underskrev en kontrakt med Carl Mann til å spille inn sin versjon av sangen etter at Conway Twittys versjon var begynt å bli spilt på radio i begynnelsen av 1959.  Det var den mest suksessfulle singlen i Manns karriere.

Melodien er noe annerledes, men teksten er hovedsakelig identisk med Nat King Coles versjon, selv om noen få fraser har blitt lagt til.

## Norske versjoner
Egil Hagen og Ivar Hovden har skrevet norske tekster. I disse versjonene bærer den også tittelen «Mona Lisa». 

## Referanser
Brunsbüttel kjernekraftverk

**Brunsbüttel  kjernekraftverk** er et nedlagt kjernekraftverk som produserte elektrisk kraft ved byen Brunsbüttel, ved elva Elben i det sørvestre Schleswig-Holstein, plassert i det nordvestlige Tyskland. Dette var Tysklands tolvte største av i alt 13 atomkraftverk målt etter produksjonskapasitet. Det sto for drøye 1 % av Tysklands kraftproduksjon. Anlegget var eid av energiselskapet PreussenElektra GmbH (tidligere E.ON Kernkraft) med 33 % og Vattenfall med 67 % av aksjene.

Det ble bygget og godkjent i perioden fra 1970 til 1976, og kommersiell produksjon startet 9. februar 1977. Installert maksimal effekt var 806 MW, og årsproduksjonen i 2006 var på om lag 5,97 TWh elektrisk kraft. Anlegget har én kokvannsreaktor. Produksjonen opphørte i 2007, og anlegget ble permanent stengt i 2011.

## Referanser




## Eksterne lenker
*
Saint-Laurent kjernekraftverk

**Saint-Laurent kjernekraftverk** er et kjernekraftverk som produserer elektrisk kraft i kommunen Saint-Laurent-Nouan i departementet Loir-et-Cher i det sentrale Frankrike. Byggestart var i 1963, og de to første reaktorene av typen GCR kom i drift i henholdsvis 1969 og 1971. I 1983 ble ytterligere to reaktorer av typen PWR satt i drift. Installert maksimal effekt per 2019 er 1&nbsp;912 MW, og årsproduksjonen i 2006 var på om lag 12,9 TWh elektrisk kraft. Av anleggets fire reaktorer har de to eldste vært permanent stengt siden begynnelsen av 1990-årene, mens de to nyeste fremdeles er i operativ drift i 2019.

## Referanser




## Eksterne lenker
*
Bukkejakt

**Bukkejakt** er jakt på hornbærende råbukk. I Norge starter bukkejakten den 10. august hvert år og varer til den 23. desember. Rådyr er ifølge lovverket å regne som storvilt i Norge. Jegere må derfor i tillegg til jegerprøven også ha bestått skyteprøve for storviltjegere. Rifle er eneste tillatte våpen fram til den regulære rådyrjakten starter. I denne perioden er det heller ikke tillatt å bruke løs hund.

Bukkejakt ble tillatt i hele Norge fra 1994, i enkelte områder fra 80-tallet. Opprinnelig var startdagen satt til den 21. august. Senere ble den for en periode flyttet til 16. august, men nå er det altså 10. august som gjelder.

Rådyras brunsttid starter gjerne i slutten av juli, så på denne tiden av året er råbukkene på vandring etter brunstige råer. Råbukken er det eneste hjortedyret som er revirhevdende, så de mest vanlige jaktformene er posteringsjakt og lokkejakt. 

Den regulære rådyrjakten starter den 25. september og slutter samtidig med bukkejakten. Da er det lov å bruke løs hund med maksimal boghøyde på 41 cm.

## Se også
* Jakt
* Jegerprøven
* Skyteprøve for storviltjegere
* Fellingstillatelse
Heidi Ørnlo

**Heidi Ørnlo** (født 3. november 1957) er en norsk politiker fra Horten i Vestfold, som representerer Arbeiderpartiet. Hun er Arbeiderpartiets fjerdekandidat fra fylket ved stortingsvalget 2009. Ørnlo er kommunestyremedlem i Horten, hvor hun er partiets gruppeleder i bystyre og formannskap. Ørnlo har spesielt markert seg som motstander av fortetting i strandsonen, og fri ferdsel i skjærgården og langs kyststier i Vestfold.

## Referanser


## Eksterne lenker
*
Lokkejakt

**Lokkejakt** er en jaktform der jegeren bruker en lokk til å narre viltet inn på skuddhold. Jaktformen er derfor mest egnet for revirhevdende arter, for eksempel bukkejakt og revejakt. Lokkejakt krever også god kunnskap om arten det skal jaktes på.

## Se også
* Jakt
* Agn
Hvite Ørn

«**Hvite Ørn**» er et navn som brukes av flere

* «Hvide Ørn» - et av Tordenskjolds skip
* Hvite Ørn (brukerorganisasjon)
Tom Strømstad Olsen

**Tom Willy Strømstad Olsen** (født 12. september 1971) er en norsk politiker fra Tønsberg i Vestfold, som representerer Arbeiderpartiet. Han er Arbeiderpartiets femtekandidat fra fylket ved Stortingsvalget 2009. Olsen sitter i styret i teknologibedriften Parker Scanrope AS, som har virksomhet i Tønsberg.

Han har møtt som vararepresentant på Stortinget i perioden 2005-2009, hvor han har sittet i kommunalkomiteen. Olsen har spesielt markert seg til støtte for dobbeltspor på Vestfoldbanen. 
Han er nestleder i Vestfold Arbeiderparti og medlem av Arbeiderpartiets Landsstyre.
Fra 1991-1992 var han leder av AUF i Vestfold. 

## Eksterne lenker
*
Vaktregiment Feliks Dzierżyński

**Vaktregiment «Feliks Dzierżyński»** (tysk: Wachregiment «Feliks Dzierzynski») var et motorisert eliteregiment i DDR, underlagt det politiske politiet Stasi. Det var oppkalt etter Feliks Dzerzjinskij, grunnleggeren av det hemmelige politi (Tsjekaen – senere kjent som NKVD og KGB) i Sovjetunionen. Som den eneste synlige delen av Stasi, var regimentet svært upopulært i befolkningen. Siden regimentet ikke offisielt lå under de militære styrker, kunne det til tross for firemaktsavtalens stasjoneringsforbud være stasjonert i Øst-Berlin. Mannskapene besto av vernepliktige, som var forpliktet til fire års tjeneste og som kom fra «politisk pålitelige» familier.

## Oppgaver
Regimentets oppgave var å beskytte regjerings- og partibygninger i DDRs *de facto* hovedstad Øst-Berlin og ta seg av sikkerheten rundt partielitens boligkompleks Waldsiedlung i Wandlitz, nær Øst-Berlin. Etter sovjetisk mønster var regimentet opprettet som en politisk pålitelig indre sikkerhetsstyrke som kunne brukes under eventuelt opprør og uro.

## Andre vaktregimenter i DDR
Regimentet var ett av tre vaktregimenter i DDR. De to andre var, i motsetning til *Feliks Dzierżyński*, enheter i den regulære hæren Nationale Volksarmee.

* 1. vaktregiment «Friedrich Engels» (WR-1) bevoktet Minnesmerket for fascismens og militarismens ofre på Unter den Linden i Berlin og utførte også andre ærestjenester, som for eksempel æresvakt under statsbesøk. 
* 2. vaktregiment «Hugo Eberlein» (WR-2) bevoktet *Ministerium für Nationale Verteidigung* (Forsvarsministeriet) i Strausberg, nær Berlin.
Svømming under VM i svømmesport 2009 – 50 meter fri menn

Forsøksheatene for **50 meter fri herrer** ved VM i svømmesport 2009 fant sted om morgenen den 31. juli, semifinalene om kvelden samme dag og finalen om kvelden den 1. august i Foro Italico i Roma.

## Rekorder
Verdensrekord og mesterskapssrekord før mesterskapet:

Følgende nye reorder ble satt under konkurransen:

## Resultater

### Forsøksheat

### Semifinaler

#### Omsvømming

### Finale

## Eksterne lenker
* 
* 
* 
*
Rune Haglund

**Rune Haglund** (født 1. juli 1965) er en norsk trompetist.

Han avtjente sin verneplikt i Hans Majestet Kongens Garde, Musikktroppen og ble overført direkte til HV-musikken etter sin verneplikt.

Privat har han spilt ved en rekke teaterforestillinger som Hello Dolly, Annie, 80-tallet Beat for Beat, West Side Story, Sugar og Dizzie Tunes for å nevne noe.
I 1990 var han kapellmester på Einar Schankes Jubileums, samme året mottok han også spellemannprisen sammen med Oslo Groove Company.
I tillegg har han også spilt fast med artister som Wenche Myhre, Jørn Hoel, Jan Werner, Trine Rein og The Monroes. Han har turnert med et stort antall artister, spilt og underholdt i en lang rekke TV-programmer.
Våren 2010 var han, sammen med bandet sitt Tobb (The Original Bullshit Band) på turne med den levende legenden Bill Champlin som blant annet spilte i bandet Chicago i 28 år.

Kaptein Haglund har i perioden 2010 - 2018 besatt ulike stillinger i Norsk Militær Tattoo, de seneste årene som Administrasjonsoffiser.
## Diskografi
### Oslo Groove Company
* *[[Anno 1990]]* (1990)
* *[[Anno 1992]]* (1992)
* *[[Anno 1996]]* (1996)
### Nils Mathisen
* *[[Popcoast]]* (2007)
### Andre deltagelser
* Mokke & Høst: *[[Bestevenner (album)|Bestevenner]]* (1984)
* Garden of Delight: *Blessed Minutes/Glory* (1984)
* Chris Erichsens Orkester: *[[Hold meg fast]]* (1989)
* Polydor: *[[Annie &ndash; den norske suksessversjonen]]* (1991)
* Anne-Cath. Vestly: *[[Marte og Mormor og Mormor og Morten 1]]* (1991)
* Rags: *[[A World Behind the Beat]]* (1993)
* Dronning Mauds Land: *[[Smelter på tungen]]* (1998)
* Etnisk musikklubb: *[[combiNATIONS &ndash; The New International Music of Norway]]* (1998)
* Lars Lillo-Stenberg: *[[Oslo (album)|Oslo]]* (2000)
* D.D.E.: *[[Jippi]]* (2000)
* Kor-90: *[[The River (Kor-90-album)|The River]]* (2006)
* Terje Tysland: *[[Heile livet og mæ]]* (2011)
* Fire! Orchestra: *[[Exit! (Fire! Orchestra-album)|Exit!]]* (2014)
* Fire! Orchestra: *[[Enter (Fire! Orchestra-album)|Enter]]* (2014)
* TOBB med Bill Champlin: *Sweet Marie* (2015)
* TOBB: *[[True to Our Sound]]* (2015)
* Reidar Brendeland & Vestlandsfanden: *Gratulerer* (2015)
* TOBB: *Lighthouse* (2018)

## Referanser


## Eksterne lenker
* Haglunds hjemmeside
Saiph

**Saiph** (κ Ori / κ Orionis / Kappa Orionis / 53 Orionis) er den sjette klareste stjernen i stjernebildet Orion. Blant de fire klare stjernene som danner «hovedfirkanten» i Orion, er den stjernen i det sørøstre hjørnet. En observatør på den nordlige halvkule vil se den som stjernen nederst til venstre i Orion, og en observatør på den sørlige halvkule vil se den øverst til høyre. Navnet kommer fra arabisk *saif al jabbar*, direkte oversatt *[[kjempe (mytologi)|kjempe]]ns [[sverd]]*.

På en avstand av 720 lysår og med 15–17 solmasser er Saiph omtrent av samme vekt og på samme avstand fra solen som Rigel. Saiphs størrelsesklasse har en høyere verdi (2,06) enn Rigels fordi, som en mye varmere stjerne med overflatetemperatur på 26&nbsp;000&nbsp;°C, stråler den ut det meste av lysenergien sin i den ultrafiolette delen av spektret, som er usynlig for menneskeøyet; dette får den til å synes svakere. Store stjerner, slik som Saiph (og mange andre stjerner i Orion) kommer til å kollapse og eksplodere som supernovaer.

## Referanser


## Eksterne lenker
* Saiph (Kappa Orionis)
Vaktregiment «Hugo Eberlein»

**Vaktregiment «Hugo Eberlein»** (tysk: Wachregiment «Hugo Eberlein», Wachregiment 2) ble dannet i 1956 ut av Wachregiment der Hauptverwaltung Ausbildung. Det hadde sitt tilholdssted i Strausberg i Berlin. Det var oppkalt etter kommunisten Hugo Eberlein, et offer for stalinistiske utrenskninger. Den siste kommandanten for regimentet var i september 1990 oberst Steinkopf.

## Oppdrag
I motsetning til Vaktregiment «Friedrich Engels», hadde ikke regimentet ærestjeneste. Dets hovedoppgave var å bevokte anleggene og bygningen som lå under *Ministerium für Nationale Verteidigung* (Forsvarsministeriet) i Strausberg. Ministeriet var den viktigste sentralen i ledelsen av DDRs væpnede styrker. Til 1962 ble også enkelte objekter i Berlin bevoktet. Til enheten «Hugo Eberlein» hørte også tre såkalte æreskompanier. Disse ble i 1962 skilt ut og ble omdannet til Vaktregiment «Friedrich Engels».

## Andre vaktregimenter i DDR
Regimentet var ett av tre vaktregimenter i DDR. Av de to andre var det ene en enhet i den regulære hæren Nationale Volksarmee. Det andre lå under Stasi.

* 1.Vaktregiment Feliks Dzierżyński bevoktet SED-toppenes boligkompleks Waldsiedlung. Dette regimentet var under Stasi-kontroll.
* 2. Vaktregiment «Friedrich Engels» (WR-1) bevoktet Minnesmerket for fascismens og militarismens ofre på Unter den Linden i Berlin og utførte også andre ærestjenester, som for eksempel æresvakt under statsbesøk. Dette regimentet var en regulær NVA-enhet.
Ferry Cross the Mersey

**«Ferry Cross the Mersey»** er en britisk sang med melodi og tekst av Gerry Marsden. Den ble først innspilt av hans band, Gerry and the Pacemakers, og utgitt på single (Columbia DB&nbsp;7437) i Storbritannia i desember 1964, og på single (Laurie 3284) i USA i 1965. Produsent var George Martin.

Den ble en hit på begge sider av Atlanterhavet. 

«Ferry Cross the Mersey» er hentet fra filmen med samme navn. I slutten av 1990-årene ble det satt opp en musikal som også hadde tittelen «Ferry Cross the Mersey». Den hadde premiere i Liverpool og har blitt spilt i Storbritannia, Australia og Canada.

## Hillsbourough-tragedien
I mai 1989 ble en versjon av «Ferry Cross the Mersey» utgitt til støtte for de som var rammet av Hillsborough-tragedien. Sangen ble innspilt av Liverpool-artistene The Christians, Holly Johnson, Paul McCartney, Gerry Marsden samt Stock Aitken Waterman.

## Andre coverversjoner
I 1983 spilte Frankie Goes to Hollywood inn en coverversjon av «Ferry Cross the Mersey» som B-siden til 12"-singelen *Relax*. Den ble deretter tatt med på deres album *Welcome to the Pleasure Dome* (1984) og de senere samlingene *Bang!… The Greateat Hits of Frankie Goes to Hollywood* (1993) og *Maximum Joy* (2000).

I 2003 hadde Pat Metheny en instrumental coverversjon på sitt akustiske album *One Quiet Night*.

I 2008 spilte det norske bandet Farmers Market inn en bulgarsk versjon med tittelen «Lodtschitze Mini Maritza». Den ble utgitt på albumet *Surfin' USSR*.

## Norsk versjon
Eldar Vågan har skrevet en norsk tekst på dialekt. Den heter «Ferje over Mjøsa». Vazelina Bilopphøggers har spilt inn sangen. Den ble utgitt på LP-platen *På tur* (Tiger SLP&nbsp;99002) i 1983. Produsent var Nils Kvam.

## Listeplasseringer

## Referanser
Inge Bjarne Storebø

**Inge Bjarne Storebø** (født 26. juni 1947, død 4. februar 2001) var en norsk filialsjef og politiker (H). Han var ordfører i Austevoll kommune fra 1990 til han døde i 2001.

## Referanser
Vaktregiment «Friedrich Engels»

**Vaktregiment «Friedrich Engels»** (tysk: Wachregiment «Friedrich Engels» eller Wachregiment&nbsp;1) var et regiment i DDRs hær, Nationale Volksarmee (NVA).

## Oppdrag
Regimentet hadde representative oppgaver og tok seg av bevoktningen av diverse NVA-objekter i Øst-Berlin. Vaktregimentet var stasjonert i Friedrich-Engels-Kaserne i Berlin. Det bestod av syv kompanier, som hovedsakelig var bemannet av vernepliktige. Tre av kompaniene var æreskompanier for seremoniell tjeneste. Det var disse kompaniene som bevoktet ''Mahnmal für die Opfer des Faschismus und Militarismus'' og som ukentlig på onsdager klokken 14.30 foretok det store vaktskiftet der. Denne seremonien var spektakulær og en turistmagnet.

## Galleri


Bilde:Nva-ehrenwache.jpg|Soldater i æresvakt i eksersismarsj ved Neue Wache i Berlin.
Bilde:Bundesarchiv Bild 183-1985-0508-018, Berlin, Wachaufzug.jpg|Det store vaktskiftet til NVA under markeringen av førtiårsdagen for krigens slutt i 1985.
Bilde:Ehrenwache Neue Wache Berlin.jpg|Soldat som æresvakt sommeren 1977 foran Neue Wache.


## Andre vaktregimenter i DDR
Regimentet var ett av tre vaktregimenter i DDR. Av de to andre var det ene en enhet i den regulære hæren Nationale Volksarmee. Det andre lå under Stasi.

*1.Vaktregiment «Feliks Dzierżyński» bevoktet SED-toppenes boligkompleks Waldsiedlung. Dette regimentet var under Stasi-kontroll.
*2.Vaktregiment «Hugo Eberlein» (WR-2) bevoktet Ministerium für Nationale Verteidigung (Forsvarsministeriet) i Strausberg, nær Berlin. Dette regimentet var en regulær enhet i NVA.

## Referanser
Ling Ao kjernekraftverk

**Ling Ao kjernekraftverk** (også skrevet **Ling'ao**) er et kjernekraftverk som produserer elektrisk kraft ved Dayabukta ikke langt fra Dapenghalvøya i distriktet Longgang i den kinesiske provinsen Guangdong, øst for millionbyen Shenzhen. Det ligger omtrent 60 km nord for Hongkong og 1 km nord for Dayabukta kjernekraftverk. Byggingen startet i 1995, og anlegget kom i kommersiell drift i 2002.

Anlegget har to aktive reaktorer, men det er planer om å utvide kraftverket og bygge to nye reaktorer i tillegg til de gamle. De to opprinnelige reaktorene produserer tilsammen om lag 1 980 MW, men med alle fire reaktorer på plass vil effekten øke til ca. 4 153 MW. 

## Eksterne lenker
* Daqo Group – «Guangdong Lingao Nuclear Power Station».
Knut M. Røed

**Knut M. Røed** (født ca. 1981) er en norsk fallskjermhopper som høsten 2008 ble tatt opp på landslaget i freefly fallskjermhopping for å representere Norge. Han hopper som videograf på laget TeamPanic, sammen med Christian Grevstad og Daniel Fløysand.

Røed tok sølv i NM i friflyging sommeren 2008 på Æra med laget Dark Sky, og tok i 2009 gull i samme NM i Open-klassen med laget Team Panic.

Team Panic tok i 2009 hjem en 4. plass i World Cup, mens de representerte Norge. 

## Referanser
Qinshan kjernekraftverk

**Qinshan kjernekraftverk** er et kjernekraftverk som produserer elektrisk kraft i Qinshan i kystfylket Haiyan i den østkinesiske provinsen Zhejiang. Anlegget har sju reaktorer i drift per 2020. I tillegg er det planer om å bygge fire andre reaktorer, slik at antallet reaktorer kommer opp i elleve ved ferdigstilling.

Byggingen startet i 1985, og den første reaktoren startet drift i slutten av 1991. Andre og tredje reaktor ble satt i drift i 2002, mens den fjerde begynte året senere. Femte reaktor begynte sin drift i 2004, og sjette og sjuende i henholdsvis 2010 og 2011. De sju reaktorene har tilsammen en maksimal effekt på om lag  men når anlegget består av elleve reaktorer vil det produsere rundt , noe som vil gjøre det til verdens andre største kjernekraftverk med tanke på kapasitet og årsproduksjon.

## Referanser




## Eksterne lenker
*
Leszek Kołakowski

**Leszek Kołakowski** (født 23. oktober 1927 i Radom i Polen, død 17. juli 2009 i Oxford i Storbritannia) var en polsk filosof og idehistoriker. Han var best kjent for sine kritiske analyser av marxisme, særlig hans trebindsverk, *Main Currents of Marxism*. Han ble tildelt Den hvite ørns orden av Polen i 1997.

## Liv og virke
Leszek Kołakowskis foreldre var Jerzy Kołakowski som var forlagsmann og hans mor var Lucyna Pietrusiewicz. Grunnet Tysklands okkupasjon av Polen fikk han ikke noen formell grunnutdanning, men studerte selv i tillegg til leksjoner i det illegale skolesystemet. Etter Andre verdenskrigs slutt studerte han ved Universitetet i Łódź og i 1953 mottok han en doktorgrad fra Universitetet i Warszawa, avhandlingen var om filosofen Baruch Spinoza. Han var professor og formann for Warszawa Universitets seksjon for filosofihistorie fra 1959 til 1968.

I sin ungdom var Leszek Kołakowski en veslevoksen intellektuell og ble en ivrig kommunist. I perioden 1947-1966 var han medlem av Det polske forente arbeiderparti (Polens kommunistparti). Hans potensial for partiet gjorde at han fikk en reise til Sovjetunionen, der så han stalinismen på nært hold og ble en «revisjonistisk» marxist. Dette ledet etterhvert til at han mistet sin stilling ved universitetet og han ble ekskludert fra det polske kommunistpartiet.

I 1968 fikk han et gjesteprofessorat ved McGill University i Montréal i Canada.

## Bibliografi
* *Main Currents in Marxism: The Founders, The Golden Age, The Breakdown*, tre bind, 1976
* *God Owes Us Nothing: A Brief Remark on Pascal's Religion and on the Spirit of Jansenism*, 1995 
* *Freedom, Fame, Lying, and Betrayal: Essays on Everyday Life*, 1999
* *Two Eyes of Spinoza and Other Essays on Philosophers*, 2002

## Referanser


## Eksterne lenker
* Nekrolog over Leszek Kołakowski fra magasinet ''The Economist'' (engelsk)
* Nekrolog fra britiske ''Telegraph'' (engelsk)
* Om Leszek Kołakowski fra det finske nettstedet kirjasto (engelsk)
Haiyang kjernekraftverk

**Haiyang kjernekraftverk** (海阳核电站) er et kjernekraftverk under utbygging i byfylket Haiyang i provinsen Shandong i Kina. 

Byggingen startet i juli 2008, og anlegget er planlagt å starte produksjon av elektrisk kraft i 2014. Anlegget vil bestå av i alt seks reaktorer på 1.250 MW hver. For tiden (2013) er det installert to reaktorer med i alt 2.500 MW effekt. Ved kjernekraftverkets ferdiggjørelse vil den maksimale effekten være på om lag 6 600 MW. Det vil da være det tredje største kjernekraftverket i verden, etter Kashiwazaki-Kariwa kjernekraftverk og Qinshan kjernekraftverk dersom man tar hensyn til dets produksjonskapasitet. 

## Se også
Liste over verdens største kjernekraftverk

## Eksterne lenker
* ''CAP1400 development underway in China'' - Nuclear Energy Insider, 19. april 2010. Besøkt 29. mai 2013.
Sanmen kjernekraftverk

**Sanmen kjernekraftverk** (三门核电站) er et kjernekraftverk under utbygging i fylket Sanmen i provinsen Zhejiang i Kina. Byggingen av de to første reaktorene startet i 2008 og 2009, mens to andre reaktorer også skal bygges og settes i drift i løpet av 2014 eller 2015. Anlegget vil da bestå av fire reaktorer som tilsammen gir en maksimal effekt på rundt 4 400 MW. 

## Eksterne lenker
* Sanmen Nuclear Power Company
* SNTPC – Corporate News
Charles Rose

**Charles «Chuck» Rose** var en amerikansk sportsutøver som deltok i de olympiske leker 1904 i St. Louis.

Rose vant en olympisk sølvmedalje i tautrekking under OL 1904 i St. Louis. Han var med på laget *Southwest Turnverein of St. Louis 1* som vant sølvfinalen på w.o. over *New York Athletic Club*. De andre tautrekkerne på sølvlaget var Max Braun, Orrin Upshaw, William Seiling og August Rodenberger. Det var seks lag som deltok i konkurransen i tautrekking.

## OL-medaljer
* 1904  St. Louis -  Sølv i tautrekking

## Eksterne lenker
*
Harry Jacobs

**Harry Jacobs** var en amerikansk tautrekker som deltok i De olympiske leker i 1904 i St. Louis.

Jacobs vant en olympisk bronsemedalje i tautrekking under OL i 1904 i St. Louis. Han var med på det blandede laget Southwest Turnverein of St. Louis 2 som vant bronsefinalen på walkover over New York Athletic Club. De andre tautrekkerne på bronselaget var Charles Habercorn, Frank Kungler, Charles Thias og Oscar Fride. Det var seks lag som deltok i konkurransen i tautrekking.

## OL-medaljer
* 1904  St. Louis -  Bronse i tautrekking

## Eksterne lenker
*
Ed Westwick

**Edward «Ed» Westwick** (født 1987) er en britisk skuespiller. Han er kjent for sin rolle i *[[Gossip Girl]]* som Chuck Bass.

Han er også en indie rock-sanger for bandet The Filthy Youth. I 2023 debuterte han og hans band FOR YOU på Parkteatret i Oslo.

I august 2024 giftet Westwick seg med skuespilleren Amy Jackson. Seremonien fant sted på The Connaught Hotel i London.

## Referanser


## Eksterne lenker
* 
* 
*
Kanonløpet

**Kanonløpet** er et motbakkeløp i Halden som arrangeres av Halden IL.

Løpet ble første gang arrangert i 2008 under tittelen Kanonløpet, men er en videreføring av løpet *Klokketårnløpet* som ble arrangert på 90-tallet i samme løype.

Løypa starter på Halden torg på 2 meters høyde, og har målgang på toppen av Fredriksten festning på 122 meter. Løypa er 0,8&nbsp;km lang.

## Vinnere

## Eksterne lenker
*
Ramnes skole

**Ramnes skole** er en barneskole i Ramnes i Tønsberg kommune.

Skolen ble bygget i 1965 og den ble utvidet i 1987. Fra 2003 ble skolegrensene justert og en del elever flyttet over til den nye Røråstoppen skole.

## Historie
Mellom 1871 og 1909 var Ramnes skole på klokkergården på gården Stange. Fra 1909 til 1965 lå skolen på klokkergården på Søndre Ramnes gård. Dagens skole ble bygget i 1965 som en sentralskole som erstattet en rekke mindre skoler i Ramnes kommune. Dette var i tillegg til den gamle Ramnes skole; Brår, Holtung, Linnestad og Solheim skoler.

## Referanser


## Eksterne lenker
* Re kommunes side om skolen 
* Skolens side på Fronter